Cum arată plaja din Mamaia după lucrările de lărgire.
Lucrările de lărgire a plajei din Mamaia au fost finalizate. Lucrările de înnisipare continuă în zona Năvodari. Stațiunea Mamaia va avea din acest sezon estival o suprafață de plajă nouă de peste 50 de hectare.
Lucrările de lărgire a plajei din Mamaia au fost finalizate, a anunțat vineri Administrația Bazinală de Apă Dobrogea-Litoral (ABADL).Potrivit ABADL, lucrările de înnisipare continuă în zona Năvodari, în timp ce în stațiunea Mamaia au fost deja finalizate.Astfel, stațiunea Mamaia va avea din acest sezon estival o suprafață de plajă nouă de peste 50 de hectare."Antreprenorul lucrează 24 de ore din 24, de luni până duminică, pentru ca sezonul estival să se desfășoare începând din acest an în cele mai bune condiții pentru turiști. Aceștia vor beneficia de plaje extrem de generoase în stațiunea Mamaia", a transmis ABADL.Lucrările fac parte din proiectul "Reducerea eroziunii costiere, faza II (2014-2020)", implementat de Administrația Bazinală de Apă Dobrogea-Litoral, însemnând lucrări de reducere a eroziunii costiere pentru 11 sectoare: stăvilarele Edighiol/Periboina, Mamaia, Tomis-Cazino, Agigea, Eforie, Costinești, Olimp, Jupiter-Neptun, Balta Mangalia– Venus- Aurora, Mangalia-Saturn, 2 Mai.Proiectul, cofinanțat prin Programul Operațional Infrastructură Mare, are o valoare de 3,8 miliarde de lei.